ΓΡΑΠΤΗ ΕΡΩΤΗΣΗ E-3392/01

υποβολή: Cristiana Muscardini (UEN), Sergio Berlato (UEN),Antonio Mussa (UEN), Mauro Nobilia (UEN)και Franz Turchi (UEN) προς την Επιτροπή

(7 Δεκεμβρίου 2001)

Θέμα: Η διαγραφή του Ισραήλ από τον γεωγραφικό χάρτη

Στη θέση του Διεθνούς Κέντρου Τύπου της Εθνικής Παλαιστινιακής Αρχής στο δίκτυο (http://www.ipc.gov.ps/ipc_a/ipc_a-1/a map/palcit-e.html), εμφαίνεται γεωγραφικός χάρτης στον οποίο εμφανίζονται ο Λίβανος, η Συρία, η Ιορδανία και η Αίγυπτος ενώ λείπει τελείως από αυτόν το κράτος του Ισραήλ. Στη θέση του, το κομμάτι του χάρτη που αντιστοιχεί στον χώρο που περικλείεται από τα σημερινά σύνορα του Ισραήλ εμφανίζεται με το όνομα Παλαιστίνη. Επίσης, από τον χάρτη αυτό λείπουν ολοσχερώς και ολόκληρες πόλεις, όπως το Τελαβίβ για παράδειγμα.

Απέναντι σ' αυτή την εικονική διαδικτυακή πλαστογράφηση, προτίθεται η Επιτροπή να αναφέρει:

1. Εάν γνωρίζει το περιεχόμενο αυτής της επίσημης θέσης στο δίκτυο,

2. εάν δεν θεωρεί ότι η διαγραφή ενός εθνικού κράτους (και των κατοίκων αυτού) από επίσημο έγγραφο της Εθνικής Παλαιστινιακής Αρχής συνιστά όχι μόνο ανησυχητική και επικίνδυνη απόπειρα κατά της ειρηνευτικής διαδικασίας στη Μέση Ανατολή αλλά και επίσημη συγκατάθεση των εξτρεμιστικών και τρομοκρατικών θέσεων όλων όσοι τα τελευταία χρόνια ενεργοποιήθηκαν και εξακολουθούν να δραστηριοποιούνται — συμπεριλαμβανομένου του Μπιν Λάντεν — για τον αφανισμό του Ισραήλ και την κατοχύρωση του φονταμενταλιστικού παναραβισμού,

3. τι πρωτοβουλίες σκοπεύει να αναλάβει άμεσα έναντι της Εθνικής Παλαιστινιακής Αρχής με στόχο την τροποποίηση της θέσης αυτής στο δίκτυο λαμβάνονταςπόψη την πολιτική και γεωγραφική πραγματικότητα ώστε ο εικονικός αφανισμός του Ισραήλ να μην αποτελέσει, στα μάτια των χρηστών της θέσεως, προμήνυμα πραγματικού αφανισμού του Ισραήλ,

4. εάν κρίνει σκόπιμο να εκκινήσει χωρίς χρονοτριβή έρευνα σχετικά με τη χρήση των κοινοτικών κονδυλίων προς την Εθνική Παλαιστινιακή Αρχή τα οποία προορίζονται για την αγορά βιβλίων και την οργάνωση διδακτικών μαθημάτων ώστε να εξακριβωθεί κατά πόσο η ενημέρωση που γίνεται στα σχολεία ανταποκρίνεται στα πλαστογραφημένα στοιχεία που προβάλλονται στην εν λόγω θέση και, σε καταφατική περίπτωση, εάν δεν θεωρεί ότι θα πρέπει να αρθεί η χορήγηση των εν λόγω κονδυλίων·

Απάντηση του κ. Patten εξ ονόματος της Επιτροπής

(28 Ιανουαρίου 2002)

Η Επιτροπή γνωρίζει τη θέση (web) του Διεθνούς Κέντρου Τύπου της Παλαιστινιακής Αρχής στο διαδίκτυο. Η πρόσβαση στην εν λόγω θέση του διαδικτύου δεν είναι προς το παρόν δυνατή. Χάρτεςπάρχουν και σε άλλες θέσεις του διαδικτύου της Παλαιστινιακής Αρχής, όπως στη θέση (web) της Κεντρικής Στατιστικής Υπηρεσίας της Παλαιστίνης.

Η Επιτροπή διαπιστώνει ότι παρά το γεγονός ότι δεν εμφανίζεται το Ισραήλ στους χάρτες, γίνεται ωστόσο σαφής διαχωρισμός μεταξύ του Ισραήλ και των παλαιστινιακών εδαφών. Το επεξηγηματικό κείμενο που συνοδεύει τους χάρτες αναφέρεται στα παλαιστινιακά εδάφη στη Δυτική Όχθη και τη Λωρίδα της Γάζας.

Με τα δεδομένα αυτά, η Επιτροπήπενθυμίζει ότι η Οργάνωση Απελευθέρωσης της Παλαιστίνης αναγνώρισε επίσημα το Ισραήλ το 1993 και επισημαίνει ότι τα σύνορα μεταξύ του Ισραήλ και του μελλοντικού παλαιστινιακού κράτους θα καθοριστούν στο πλαίσιο των διαπραγματεύσεων που θα πραγματοποιηθούν σχετικά με το οριστικό καθεστώς.

Η Επιτροπή λυπάται για το ότι επίσημοι χάρτες πολλών χωρών της περιοχής, περιλαμβανομένης της Συρίας (στους οποίους μέρη της Τουρκίας εμφανίζονται ως συριακά εδάφη), του Λιβάνου (όσον αφορά τις αγροικίες της Sheba) και του Ισραήλ (που εμφανίζουν το Γκολάν και την Ανατολική Ιερουσαλήμ ως ισραηλινά εδάφη και που αναφέρονται στη Δυτική Όχθη με την ονομασία Ιουδαία και Σαμαρεία), δεν είναι σύμφωνοι με το διεθνές δίκαιο και τα ψηφίσματα του Συμβουλίου Ασφαλείας των Ηνωμένων Εθνών.

Η Επιτροπή θα εξακολουθήσει να παρακολουθεί την κατάσταση.

Η Παλαιστινιακή Αρχή βρίσκεται σε διαδικασία έκδοσης νέου εκπαιδευτικού προγράμματος και στηρίζεται στο έργο αυτό από την Οργάνωση των Ηνωμένων Εθνών για την εκπαίδευση, την επιστήμη και τον πολιτισμό. Η Επιτροπή δεν χρηματοδοτεί την Παλαιστινιακή Αρχή για την αγορά βιβλίων.